CELEX: 62013TN0153
Language: el
Date: 2013-03-14 00:00:00
Title: Υπόθεση T-153/13: Προσφυγή της 14ης Μαρτίου 2013 — Et Solar Industry κ.λπ. κατά Επιτροπής

27.4.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 123/27
            
         Προσφυγή της 14ης Μαρτίου 2013 — Et Solar Industry κ.λπ. κατά Επιτροπής
   (Υπόθεση T-153/13)
   2013/C 123/47
   Γλώσσα διαδικασίας: η αγγλική
   
      Διάδικοι
   
   
      Προσφεύγουσες: Et Solar Industry Ltd (Taizhou City, Κίνα), Et Energy Co. Ltd (Taizhou City) και Dotec Electric Co. Ltd (Taizhou City) (εκπρόσωπος: R. MacLean, Solicitor)
   
      Καθής: Ευρωπαϊκή Επιτροπή
   
      Αιτήματα των προσφευγουσών
   
   Οι προσφεύγουσες ζητούν από το Γενικό Δικαστήριο:
   
               —
            
            
               να κηρύξει την προσφυγή παραδεκτή·
            
         
               —
            
            
               να ακυρώσει την απόφαση της Επιτροπής που περιλαμβάνεται στο από 3 Ιανουαρίου 2013 έγγραφό της αναφέρον ότι δεν θα εξεταστεί πλέον το αίτημα των προσφευγουσών να λογίζεται ότι ασκούν τις δραστηριότητές τους σε οικονομία αγοράς·
            
         
               —
            
            
               να καταδικάσει την καθής και τους ενδεχόμενους παρεμβαίνοντες στα δικαστικά έξοδα της παρούσας διαδικασίας.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής οι προσφεύγουσες προβάλλουν δύο λόγους.
   
               —
            
            
               Πρώτος λόγος: η προσβαλλόμενη απόφαση πρέπει να ακυρωθεί διότι η Επιτροπή υπέπεσε σε πρόδηλη πλάνη εκτιμήσεως θίγοντας και αγνοώντας τα δικαιώματα των προσφευγουσών προς προστασία της δικαιολογημένης εμπιστοσύνης τους και προσβάλλοντας την αρχή της αναλογικότητας, επειδή σταμάτησε παρανόμως χωρίς λόγο την εξέταση του αιτήματος των προσφευγουσών να αναγνωριστεί ότι αυτές ασκούν τις δραστηριότητές τους σε οικονομία αγοράς, στο πλαίσιο έρευνας αντιντάμπινγκ.
            
         
               —
            
            
               Δεύτερος λόγος: η προσβαλλόμενη απόφαση πρέπει να ακυρωθεί διότι η Επιτροπή υπέπεσε σε πρόδηλη πλάνη εκτιμήσεως παραβιάζοντας τις αρχές της ασφάλειας δικαίου και της μη αναδρομικής εφαρμογής του δικαίου της Ευρωπαϊκής Ένωσης, επειδή σταμάτησε παρανόμως χωρίς λόγο την εξέταση του αιτήματος των προσφευγουσών να αναγνωριστεί ότι αυτές ασκούν τις δραστηριότητές τους σε οικονομία αγοράς, στο πλαίσιο έρευνας αντιντάμπινγκ.